b'\n_START_ARTICLE_\nStart Me Up\n_START_SECTION_\nUdgivelse\n_START_PARAGRAPH_\nSangen blev nummer 2. i USA, og nummer 7 p\xc3\xa5 UK Singles Chart i august 1981. Den var desuden nummer 1. p\xc3\xa5 Billboard\'s Mainstream Rock Tracks i 13 uger. B-Siden var et langsomt blues nummer ved navn "No Use In Crying", som var p\xc3\xa5 albummet Tattoo You.\n_START_SECTION_\nEfterf\xc3\xb8lgende\n_START_PARAGRAPH_\nSangen var en af de tre sange som blev spillet af The Rolling Stones, under Super Bowl XL i 2006. Der blev spekuleret p\xc3\xa5, om nogle af de st\xc3\xb8dende tekster i "Rough Justice" og "(I Can\'t Get No) Satisfaction" var blevet censureret uden sangens tilladelse. Det blev senere afsl\xc3\xb8ret at Mick Jagger havde givet tilladelse til at g\xc3\xb8re dette ._NEWLINE_Microsoft brugte denne sang til deres Windows 95. Rygtet siger, at de betalte mere end 10 millioner dollars for at bruge sangen, selvom det aldrig er blevet bekr\xc3\xa6ftet hvor meget der egentlig var tale om. Dette var den f\xc3\xb8rste gang Rolling Stones gav tilladelse til, at deres sange blev brugt til s\xc3\xa5dan form\xc3\xa5l ._NEWLINE_\xe2\x80\x9dStart Me Up\xe2\x80\x9d er en af The Stones mest popul\xc3\xa6re sange. Den findes p\xc3\xa5 opsamlingsalbummerne: Still Life og Forty Licks. Som live version findes den p\xc3\xa5 Flashpoint og Live Licks'